Parlamenti i Malit të Zi debaton zgjedhjen e kryeministrit dhe qeverisë së re
Në seancën e paradites, parlamenti zgjodhi Danijela Gjuroviq, nga radhët e Partisë Popullore Socialiste, si kryetare të parlamentit.
Parlamenti i Malit të Zi është mbledhur sot në seancë të jashtëzakonshme për zgjedhjen e qeverisë së re të kryeministrit të mandatuar, Dritan Abazoviq. Nëse siguron votat e duhura, qeveria e re do të jetë qeveri e pakicës. Ajo pritet të përbëhet nga Lëviza Qytetare URA, e zotit Abazoviq, Partia Popullore Socialiste, një parti pro-serbe, Partia Social-Demokrate dhe partitë kombëtare të shqiptarëve, boshnjakëve dhe kroatëve. Për të siguruar votat e duhura, ajo ka nevojë edhe për mbështetjen e Partisë Demokratike të Socialistëve, të presidentit Millo Gjukanoviç. Kjo parti ka thënë se di t’i japë votëbesimin qeverisë së pakicës, por vetë nuk do të jetë e përfshirë në qeveri. Duke paraqitur programin e punës të qeverisë së 43-të, zoti Abazoviq vuri në dukje, se qeveria e re do të bazohet në dy shtylla kryesore - shtetin e së drejtës dhe zhvillimin ekonomik. tha zoti Abazoviq. Zoti Abazoviq, i cili nëse votohet, pritet të jetë kryeministri i ardhshëm i Malit të Zi, tha se vetëm me mirëkuptim të ndërsjellët, respekt dhe gatishmëri për të vënë interesin shtetëror para interesave personale dhe partiake, vendi mund të ecë përpara. Ndër prioritetet normative të qeverisë ai theksoi “etj. Qeveria e re pritet të ketë 18 ministra dhe katër zëvendëskryeministra. Ndërkohë sot, në seancën e paradites, parlamenti zgjodhi Danijela Gjuroviq, nga radhët e Partisë Popullore Socialiste, si kryetare të parlamentit. Qeveria e re pason atë të ish kryeministrit Zdravko Krivokapiq, i cili humbi votëbesimin në dhjetor të vitit 2020. Rrëzimi i qeverisë pasoi krizën disamuajshe në marrëdhëniet mes parlamentit dhe qeverisë, si dhe brenda vetë qeverisë.